*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr. .§)

**Noteikumi par elektroniskā pakalpojuma sniedzēja tehniskajām un organizatoriskajām prasībām**

Izdoti saskaņā ar

Fizisko personu elektroniskās identifikācijas likuma

 19. panta trešo daļu

1. Noteikumi nosaka tehniskās un organizatoriskās prasības, kas jāievēro elektroniskā pakalpojuma sniedzējam, saņemot kvalificētu vai kvalificētu paaugstinātas drošības elektroniskās identifikācijas pakalpojumu.
2. Elektroniskā pakalpojuma sniedzējs, pirms fiziskās personas identificēšanās elektroniskajam pakalpojumam, savā tīmekļa vietnē norāda, ar kāda uzticamības līmeņa elektroniskās identifikācijas līdzekli un kādā apjomā iespējams saņemt attiecīgo elektronisko pakalpojumu. Šo noteikumu izpratnē ir divi elektroniskās identifikācijas līdzekļu uzticamības līmeņi – kvalificēts un kvalificēts paaugstinātas drošības elektroniskās identifikācijas līdzekļa uzticamības līmenis.
3. Norāde par elektroniskās identifikācijas līdzekļa uzticamības līmeni elektroniskā pakalpojuma sniedzēja tīmekļa vietnē ir skaidri salasāma un redzama.
4. Elektroniskā pakalpojuma sniedzējs ziņo uzraudzības institūcijai gadījumā, ja kvalificēta vai kvalificēta paaugstinātas drošības elektroniskās identifikācijas pakalpojuma sniedzēja autentifikācija kalendāra mēnesī no kopējā unikālo autentifikācijas mēģinājumu skaita ir pieejama zemāk nekā:
	1. 99.5% darbdienu laikā no plkst. 9.00–18.00 Latvijas laika zonā;
	2. 97% ārpus šo noteikumu 4.1. apakšpunktā minētā laika.
5. Elektroniskā pakalpojuma sniedzējs nodrošina, ka:
	1. elektroniskā pakalpojuma sniegšanas sistēmas ir sinhronizētas ar uzticamu, precīza laika avotu;
	2. tiek noteikts autentifikācijas sesijas pieļaujamais dīkstāves laiks;
	3. ja iespējams, tiek bloķēta piekļuve elektroniskajam pakalpojumam ar izmantoto elektroniskās identifikācijas līdzekli, ja fiziskā persona neveiksmīgi autentificējusies ne vairāk kā piecas reizes pēc kārtas.
6. Elektroniskā pakalpojuma sniedzējs par neveiksmīgas autentifikācijas mēģinājumiem saglabā šādu informāciju:
	1. ja iespējams, norādi par to, vai izmantots kvalificēts vai kvalificēts paaugstinātas drošības elektroniskās identifikācijas pakalpojums;
	2. ja iespējams, informāciju par fizisko personu, kuras identitāte ir neveiksmīgi autentificēta;
	3. autentifikācijas laiku un datumu;
	4. interneta protokola adresi, no kuras veikts neveiksmīgais autentifikācijas mēģinājums. Interneta protokols ir tīkla slāņa datu pārraides protokols, ko lieto interneta integritātes nodrošināšanai;
	5. pārlūka nosaukumu un versijas identifikācijas datus;
	6. elektroniskā pakalpojuma nosaukumu, kuram neveiksmīgi autentificējusies fiziskā persona;
	7. sesijas identifikatoru.
7. Elektroniskā pakalpojuma sniedzējs pēc kvalificēta vai kvalificēta paaugstinātas drošības elektroniskā identifikācijas pakalpojuma sniedzēja pieprasījuma izsniedz tam šo noteikumu 6. punktā norādīto informāciju, ciktāl tā nesatur informāciju par personas datiem.
8. Elektroniskā pakalpojuma sniedzējs nodrošina, ka fiziskai personai ir pieejama kvalificēta un kvalificēta paaugstinātas drošības elektroniskās identifikācijas pakalpojuma sniedzēja kontaktinformācija.

Noteikumi stājas spēkā 2018. gada 1. janvārī.

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R. Bergmanis

Vīza: valsts sekretārs J. Garisons

406

25/04/2017 12:35

K. Teters

kristians.teters@cert.lv

R.E. Bīlmane

renate.elza.bilmane@cert.lv

Z. Beļavska, 67335352

zane.belavska@mod.gov.lv

E. Vīksne, 67335353

elina.viksne@mod.gov.lv

I.Z. Radziņa, 67335175

ilze.radziņa@mod.gov.lv